


Indochina Autentica: Vietnam – Laos – Cambogia
Ho Chi Minh - Delta Mekong - Danang - Hoi An - Hanoi - Halong - Luang Prabang - Siem Reap - Angkor - Kompong Kleang - Phnom Penh
[bookmark: _GoBack]Transport avion Turkish Airlines| 17 zile | 3.499 Euro/loc in dubla

24 Ian. BUCURESTI – ISTANBUL
Intalnire cu insotitorul de grup la aeroportul Henri Coanda (Otopeni) la ora 19:20 pentru imbarcare pe zborul Companiei Turkish Airlines cu destinatia Ho Chi Minh, via Istanbul, decolare la ora 21:50 cu zborul TK1046. 

25 Ian. ISTANBUL – HO CHI MINH
Aterizare in Istanbul la 00:20. Scurta escala. Decolare pe zborul TK162 la ora 02:35. Sosire in Hanoi la ora 16:30. (ATENTIE! Orarul de zbor este informativ si poate suporta modificari impuse de compania aeriana). Bine ati venit in Ho Chi Minh City – cel mai dinamic oras al Vietnamului, un loc in care cladirile coloniale frantuzesti, bulevardele largi si pietele traditionale se imbina cu zgaraie-norii moderni, cafenelele vibrante si energia urbana specifica sudului tarii. Veti descoperi un oras cosmopolit, plin de culoare, cu cartiere comerciale animate, muzee, pagode vechi si o scena gastronomica efervescenta. Dupa indeplinirea formalitatilor vamale, transfer la hotel si timp liber pentru odihna si acomodare. Cazare la Hotel Equatorial 4* sau similar Ho Chi Minh.

26 Ian. HO CHI MINH
Mic dejun. Astazi descoperim Ho Chi Minh dintr-o perspectiva diferita, ne imbarcam pe „water bus” - sistemul de transport public pe apa al orasului. Calatoria se desfasoara lejer de la centrul orasului, navigam de-a lungul raului Saigon si admiram cladiri emblematice, inclusiv impunatorul zgaraie-nori Landmark 81. La sosirea in statia Thanh Da, coboram si incepem o plimbare linistita pe peninsula, o zona cu blocuri vechi, viata locala autentica si atmosfera calma de cartier. Pe traseu descoperim piata Thanh Da, iar plimbarea se incheie la o cafenea pe malul raului, unde cei care doresc pot savura o bautura admirand privelistea. Continuam turul si observam influentele coloniale franceze si elementele arhitecturale de inspiratie chineza care definesc centrul orasului. Explorarea capitalei sudului include principalele obiective istorice: Oficiul Postal Central, a carui structura metalica a fost proiectata de Gustave Eiffel; Catedrala Notre-Dame, construita din caramida rosie si inspirata de celebra catedrala pariziana (nota: inchisa pentru renovare pana la inceputul lui 2027 – vizita exterioara); Palatul Reunificarii si animata strada Dong Khoi. Intoarcere la hotel. Cazare la Hotel Equatorial 4* sau similar Ho Chi Minh.

27 Ian. HO CHI MINH – Delta Mekong – BEN TRE – HO CHI MINH
Mic dejun. Dimineata plecam din Ho Chi Minh City spre Cai Be, in inima Deltei Mekong, supranumita “Venetia Verde” a Vietnamului datorita retelei dense de canale si vegetatiei luxuriante. Prima oprire este la o fabrica traditionala de caramizi din Phong Nam, unde productia se realizeaza manual, dupa metode vechi de generatii. Ne imbarcam apoi pe un sampan (barca traditionala) pentru o croaziera relaxanta pe raul Chet Say, unul dintre bratele fluviului Mekong. Pe traseu facem mai multe opriri pentru a vizita ateliere locale si pentru a descoperi mestesugurile si activitatile economice specifice regiunii. Barca patrunde pe un canal ingust si ajunge intr-un sat mic, unde vizitam un atelier de tesut covoare. Aici avem ocazia sa incercam aceasta activitate traditionala, inainte de a continua explorarea satului cu un xe loi (risca motorizata) sau cu bicicleta. Traversam zona rurala, trecem pe langa ferme traditionale si gradini de legume, iar la pranz ne oprim la un mic restaurant local pentru a savura un pranz traditional (bauturile nu sunt incluse) cu preparate specifice zonei, precum celebrul “peste cu urechi de elefant” si creveti de apa dulce. Dupa-amiaza revenim pe sampan pentru cateva momente de relaxare pe canalele inguste ale Deltei, apoi retur in Ho Chi Minh. Cazare la Hotel Equatorial 4* sau similar Ho Chi Minh.

28 Ian. HO CHI MINH – DANANG – HOI AN 
Mic dejun. Astazi parasim Ho Chi Minh  si ne indreptam spre aeroport pentru zborul intern catre Danang, poarta de intrare spre fermecatorul Hoi An, oras cunoscut pentru stradutele sale inguste, casele vechi din lemn si atmosfera linistita care pastreaza farmecul Vietnamului de altadata. Optional, dimineata devreme va propunem Excursia la Tunelurile Cu Chi cu barca rapida. Plecam cu speedboat-ul pe raul Saigon catre zona Cu Chi, unde descoperim celebrul sistem de tuneluri folosit in timpul Razboiului din Vietnam: pasaje inguste, incaperi subterane, birouri, bucatarii si zone de depozitare. Urmarim un scurt documentar despre istoria locului, apoi gustam khoai my luoc (manioc fiert), aliment traditional al soldatilor vietnamezi. La final, revenim in Ho Chi Minh City pentru transferul la aeroport. Dupa sosirea pe aeroportul din Danang, transfer catre Hoi An si timp liber pentru odihna sau pentru a ne familiariza cu atmosfera relaxata a orasului, renumit pentru arhitectura sa traditionala si pentru luminile sale pitoresti la ceas de seara. Cazare Hotel Anmira Resort and Spa Hoi An 4* sau similar.

29 Ian. HOI AN 
Mic dejun. Pornim intr-o plimbare prin centrul vechi al orasului Hoi An, declarat Patrimoniu UNESCO datorita stradutelor sale bine conservate, caselor vechi din lemn si atmosferei autentice care pastreaza farmecul Vietnamului de altadata. Dupa explorarea centrului istoric, continuam cu o plimbare cu bicicleta/masina electrica prin peisajul rural din jurul orasului, indreptandu-ne spre satul de plante aromatice Tra Que, renumit pentru ierburile sale proaspete si pentru traditiile agricole pastrate de generatii. Aici, interactionam cu fermierii locali si observam activitatile lor zilnice de plantare si recoltare a legumelor. Suntem intampinati cu o bautura racoritoare locala fara alcool, apoi ne relaxam cu o baie pentru picioare si un masaj traditional. Urmeaza o demonstratie culinara de Banh Xeo, clatita vietnameza crocanta, dupa care savuram un pranz cu specialitati ale satului: tam huu (frigaruie de porc si creveti), diverse preparate din creveti, porc si ierburi aromatice, alaturi de alte delicatese locale (bauturile nu sunt incluse). Revenim in Hoi An, unde restul zilei este liber pentru a continua explorarea stradutelor vechi, pentru cumparaturi sau pentru relaxare pe plaja. Cazare Hotel Anmira Resort and Spa Hoi An 4* sau similar.

30 Ian. HOI AN – DANANG – HANOI
Mic dejun. Ne incepem dimineata cu o scurta excursie pe apa catre portul Cua Dai, la gura de varsare a raului Thu Bon. Aici experimentam navigarea cu celebrele barci rotunde - thung chai, ambarcatiuni traditionale din bambus folosite de pescarii din Vietnamul central. Datorita formei lor speciale, asemanatoare unei jumatati de nuca intoarsa, aceste barci permit accesul pe canalele inguste ale padurii inundate, oferind o perspectiva autentica asupra vietii rurale. Suntem invitati sa incercam manevrarea barcii, folosind miscari circulare ale vaslei - o activitate amuzanta si memorabila. Incheiem vizita la o casa locala, unde savuram fructe si gustari traditionale. Dupa excursie, ne indreptam spre aeroport pentru zborul intern catre Hanoi. Transfer la hotel si timp liber pentru odihna sau pentru a ne familiariza cu atmosfera vibranta a capitalei Vietnamului. Cazare Hotel Foreign Relations 4* Hanoi sau similar.

31 Ian. HANOI 
Mic dejun. Astazi descoperim Hanoiul, o capitala in care istoria, spiritualitatea si farmecul vietnamez se imbina intr-un mod cu totul aparte. Incepem ziua in zona dedicata figurii emblematice a tarii – Ho Chi Minh. Admiram din exterior impunatorul Mausoleu Ho Chi Minh, inspirat din arhitectura Mausoleului lui Lenin din Moscova, apoi vizitam casa traditionala pe piloni in care liderul vietnamez a locuit si celebra Pagoda cu un Singur Stalp, construita in secolul al XI-lea si considerata un simbol al budismului vietnamez. Continuam cu Muzeul Etnologiei, inaugurat in 1997 cu ocazia Summitului Francofoniei, un centru de cercetare si muzeu public dedicat celor 54 de grupuri etnice ale Vietnamului. Exponatele autentice, casele traditionale si prezentarile interactive ofera o perspectiva fascinanta asupra diversitatii culturale a tarii. In a doua parte a zilei, vizitam Templul Literaturii (Van Mieu), ridicat in anul 1070 de Imparatul Ly Thanh Tong pe locul primei universitati din Vietnam, initial dedicata exclusiv printilor si mandarinilor. Curtea interioara, altarele si acoperisurile sale traditionale reprezinta un exemplu remarcabil de arhitectura vietnameza clasica. Ne indreptam apoi spre Cartierul Vechi, unde experimentam atmosfera Hanoiului anilor 1950 printr-o plimbare cu risca. Aceasta incursiune ne poarta prin labirintul de stradute inguste ale „Cartierului celor 36 de bresle”, renumit pentru energia sa vibranta si pentru varietatea de activitati traditionale: artizani, ateliere de tinichigerie, bijutieri, caligrafi, tamplari, vanzatori ambulanti, magazine cu obiecte decorative si multe altele. Este un loc in care traditia si viata cotidiana se imbina intr-un ritm unic. Dupa aceasta plimbare, ne oprim pentru a savura celebra cafea cu ou, bautura iconica a Hanoiului, creata de un barman vietnamez care a lucrat la legendarul hotel Sofitel Legend Metropole. Reteta originala ramane si astazi cea mai apreciata de localnici si vizitatori. Seara este dedicata unui spectacol traditional de papusi pe apa, o forma de arta veche de o mie de ani, nascuta in satele din Delta Fluviului Rosu si transformata ulterior in divertisment regal in timpul dinastiilor Ly si Tran. Muzica traditionala, povestile si jocul papusilor creeaza o experienta autentica si fermecatoare. Transfer la hotel. Cazare Hotel Foreign Relations 4* Hanoi sau similar.

01 Februarie. HANOI – HALONG
Mic dejun. Parasim Hanoi si ne indreptam spre Golful Halong, una dintre cele mai spectaculoase minuni naturale ale Asiei, inclusa in Patrimoniul Mondial UNESCO. Peisajul unic, format din mii de stanci calcaroase ce se ridica abrupt din apele verzi ale golfului, creeaza o atmosfera magica, desprinsa parca dintr-o pictura traditionala asiatica. Sosim in jurul pranzului in portul din Halong, unde ne imbarcam pe o ambarcatiune traditionala pentru o croaziera de neuitat. Vom petrece restul zilei navigand printre formatiunile carstice, admirand insulele impadurite si golfurile ascunse, in timp ce ne bucuram de un pranz delicios (bauturile nu sunt incluse) pe baza de fructe de mare proaspete. Pe parcursul croazierei vom avea ocazia sa ne relaxam pe punte, sa fotografiem peisajele spectaculoase si sa ne bucuram de atmosfera linistita a golfului. Seara, cina va fi servita la bord (bauturile nu sunt incluse), intr-un cadru relaxant, iar noaptea o vom petrece pe vas, ancorati in mijlocul acestui decor natural impresionant. Cazare pe Vasul de croaziera Le Journey Elegance sau similar.

02 Februarie. HALONG – HANOI – LUANG PRABANG
Mic dejun. Dimineata devreme, in functie de sezon, va puteti bucura de rasaritul peste apele turcoaz ale Golfului Halong, un moment linistit si spectaculos, specific acestei regiuni. Pe masura ce vasul isi continua traseul, peisajele golfului se dezvaluie treptat: siluete de stanci calcaroase acoperite de vegetatie luxurianta, insule izolate si ape calme care creeaza un decor natural de o frumusete aparte. Croaziera continua printre aceste privelisti impresionante, iar la finalul diminetii debarcam si ne indreptam spre Hanoi pentru zborul international catre Luang Prabang, fosta capitala regala a Laosului, un oras seren si plin de spiritualitate, renumit pentru templele sale aurite si atmosfera calma. Transfer la hotel. Cazare Hotel Choasis  Luang Prabang 4* sau similar.

03 Februarie. LUANG PRABANG – Pesterile Pak Ou
Mic dejun. Dimineata devreme, alaturi de ghid, asistam la ceremonia Tak Bat, unul dintre cele mai sacre ritualuri ale Laosului. Localnicii se aseaza in liniste pe marginea drumului, oferind mancare calugarilor imbracati in vesminte portocalii, intr-un gest de respect si devotament. Atmosfera este profund spirituala: nu se rostesc cuvinte, nu se fac fotografii de aproape, totul se desfasoara intr-o liniste deplina. Dupa ceremonie, vizitam piata locala, un loc animat si autentic, unde descoperim ritmul matinal al orasului. Apoi revenim la hotel pentru micul dejun. Continuam apoi explorarea Luang Prabang, unul dintre cele mai frumoase orase din Asia de Sud-Est, situat la confluenta raurilor Mekong si Nam Khan, la poalele unui lant muntos vechi. Ghidul local ne va insoti prin cele mai emblematice locuri ale orasului, impartasind povesti despre istorie, arhitectura si cultura. Urcam cele 328 de trepte ale Muntelui Phousi pentru o panorama spectaculoasa asupra orasului. Vizitam Vat Mai, templu respectat, construit la sfarsitul secolului al XVIII‑lea, cunoscut pentru acoperisul sau impresionant. Descoperim Vat Xieng Thong, considerat cel mai frumos templu din Luang Prabang, un complex de sanctuare ce ilustreaza arta traditionala lao la cel mai inalt nivel. Ziua continua intr-un sat fermecator de pe malul Mekongului, unde suntem primiti intr-o casa traditionala, inconjurata de o gradina plina de flori. Gazdele ne intampina cu o bautura de bun venit, urmata de un pranz cu specialitati locale, pregatit din produse proaspete ale regiunii. La final, savuram o cafea sau un ceai, intr-o atmosfera relaxanta. O scurta plimbare prin sat ne dezvaluie templul local si casele traditionale, marturii ale culturii ancestrale lao. De aici, ne indreptam spre Pesterile Pak Ou. Putem alege fie o plimbare usoara de 30 de minute prin padure pentru a ajunge la intrarea secreta, fie puteti opta la fata locului la o scurta traversare cu barca. Odata ajunsi, admiram miile de statui ale lui Buddha adapostite in cele doua grote sacre si aflam povestea lor spirituala. La final, revenim cu barca in Luang Prabang. Intoarcere la hotel. Cazare Hotel Choasis Luang Prabang 4* sau similar.

04 Februarie. LUANG PRABANG – Cascada Kuang Sy 
Mic dejun. Incepem ziua cu o vizita in satul Ban Nong Heo, unde descoperim atmosfera autentica a comunitatii Khmu: case traditionale, bivoli de apa si rate care se plimba liber, fermieri si fierari ocupati cu treburile lor zilnice. Este o incursiune in viata rurala a Laosului, simpla si profund autentica. Cei dintre noi care doresc sa faca o plimbare usoara vor fi insotiti de ghid intr-un traseu de aproximativ 4 km, traversand paduri de deal si plantatii, cu puncte de belvedere frumoase pe traseu. Putem gusta trestie de zahar proaspata, pe care ghidul o va taia pentru noi direct din culturile locale.  La finalul traseului, ajungem in Ban Thapene, satul aflat la intrarea spectaculoaselor Cascade Kuang Sy. Pentru cei care nu doresc sa mearga pe jos, se va face transfer direct la Kuang Sy unde vom avea timp liber pentru relaxare la cascade, asteptand reunirea cu restul grupului. Dupa-amiaza este dedicata explorarii patrimoniului cultural al orasului. Vizitam Palatul Regal, astazi Muzeul National, unde se afla colectii pretioase ale familiei regale si statuete descoperite in templele regiunii. Aici putem admira Phrabang Buddha, considerat cel mai sacru artefact al Laosului, cel care a dat numele orasului. Continuam cu Vat Visoun, cel mai vechi templu din Luang Prabang, recunoscut prin stupa sa de piatra, That Makmo, cu forma distincta de floare de lotus. Cazare Hotel Choasis Luang Prabang 4* sau similar.

05 Februarie. LUANG PRABANG – SIAM REAP
Mic dejun. Eliberam camerele si ne indreptam spre aeroport pentru zborul catre Siem Reap, poarta de intrare spre fascinantul complex Angkor, un loc unde istoria, spiritualitatea si arhitectura khmera se imbina intr-un mod unic. Pe masura ce parasim Luang Prabang, lasam in urma atmosfera sa linistita si templele aurite, pregatindu-ne pentru o noua etapa a calatoriei, marcata de descoperirea unuia dintre cele mai impresionante situri arheologice din Asia. Transferul catre hotel ne ofera primele imagini ale orasului, un amestec vibrant de traditie, energie cambodgiana si ospitalitate. Cazare Hotel Lotus Blanc 4* sau similar Siam Reap.

06 Februarie. SIAM REAP – ANGKOR THOM – ANGKOR WAT – TA PROHM
Mic dejun. In aceasta dimineata, parcurgem un drum strajuit de arbori seculari, iar in mod surprinzator, o poarta monumentala din piatra se iveste in fata noastra: intrarea in Angkor Thom, “marele oras”. Odata patrunsi in interior, admiram impunatoarele chipuri zambitoare ale templului Bayon, sculptate in piatra. Construit intre secolele XII–XIII, acest edificiu remarcabil este inconjurat de 54 de turnuri, fiecare decorat cu cate patru fete serene. Dupa vizitarea Bayon, continuam spre Baphuon, templu-munte din secolul al XI-lea, restaurat de arhitecti francezi intr-un proiect complex finalizat relativ recent. Apoi ne plimbam pe Terasa Elefantilor, lunga de 350 de metri, locul unde aveau loc audiente regale si ceremonii publice. Urmeaza Terasa Regelui Lepros, construita in secolul al XII-lea si decorata cu sculpturi magnifice ale apsarelor. Dupa-amiaza este dedicata celui mai celebru templu al complexului: Angkor Wat. Pornind de pe aleea centrala, dimensiunile sale impresionante se dezvaluie treptat. Aceasta capodopera arhitecturala uimeste atat prin structura, cat si prin detaliile artistice care o impodobesc. Incheiem ziua la Ta Prohm, templul aproape inghitit de natura tropicala, unde radacinile masive ale copacilor se impletesc cu zidurile vechi, creand un decor spectaculos si inconfundabil. Intoarcere la hotel. Cazare Hotel Lotus Blanc 4* sau similar Siam Reap.

07 Februarie. SIAM REAP – KOMPONG KHLEANG – PHNOM PENH
Mic dejun. Plecam spre Kompong Kleang, unul dintre cele mai autentice sate lacustre din Cambodgia, aflat pe malul impresionantului Tonle Sap. Dupa sosire, urcam intr-o barca locala condusa de un capitan din sat. Barca strabate canalele si apele lacului intr-un ritm lin, oferind ocazia de a observa viata cotidiana din micile sate plutitoare. Barca este dotata cu motor, ceea ce permite deplasarea usoara prin sat si de-a lungul canalelor care duc spre Marele Lac. Pe parcurs, peisajul se deschide treptat, iar la capatul canalului se dezvaluie imensitatea Tonle Sap, cu un orizont care pare sa nu se mai termine. In sezonul uscat, inainte de croaziera, este oferita o scurta plimbare pentru a intalni localnicii si pentru a vedea indeaproape viata comunitatii. La pranz, avem ocazia rara de a vizita una dintre cele mai frumoase case din sat, unde ne bucuram de un picnic delicios (bauturile nu sunt incluse), intr-un decor spectaculos si o atmosfera autentica. Casele traditionale cambodgiene pe piloni sunt raspandite in toata tara, insa satul plutitor si satul de case inalte din Kampong Kleang sunt locuri cu adevarat speciale. Aici, calatorii pot observa viata pescarilor care traiesc de generatii in acelasi mod, neatinsi de modernizare. Dupa vizita, continuam calatoria spre Phnom Penh, capitala Cambodgiei, unde ajungem in cursul dupa-amiezii tarzii. Pe drum, peisajul se transforma treptat, de la zone rurale la ritmul tot mai urban al capitalei, oferind o tranzitie naturala intre doua lumi cambodgiene diferite. Cazare Hotel Anik Palace Phenom Penh 4* sau similar.

08 Februarie. PHENOM PENH – ISTANBUL
Mic dejun. Dupa eliberarea camerelor pornim intr-o vizita dedicata capitalei Cambodgiei, Phnom Penh, situata la confluenta a trei rauri: Bassac, masivul Tonle si impresionantul Mekong. Orasul se remarca printr-un amestec aparte de modernitate, farmec provincial si influente franceze-coloniale, ceea ce il diferentiaza de multe alte capitale asiatice. Strazile sale animate, cladirile istorice si atmosfera vibranta transforma fiecare plimbare intr-o experienta vizuala continua. Incepem turul cu Muzeul National, cel mai mare muzeu al tarii, care gazduieste cea mai vasta colectie de sculpturi, ceramica si obiecte etnografice khmere din lume. Este locul ideal pentru a intelege profunzimea culturii si istoriei Cambodgiei. Urmeaza Palatul Regal, simbolul arhitectural care domina silueta orasului. Complexul, impartit in patru zone principale, a functionat ca resedinta regala a monarhului Cambodgiei si ramane unul dintre cele mai impresionante ansambluri din tara. Continuam vizita la Piata Centrala din Phnom Penh, un loc emblematic pentru cumparaturi si atmosfera locala. Aici aveti timp liber pentru a explora standurile, a descoperi produse traditionale si a simti pulsul orasului. Transfer spre aeroportul din Phenom Penh pentru imbarcare. Decolare la ora 19:15 pe zborul TK 053. 

09 Februarie. ISTANBUL – BUCURESTI
Sosire in Istanbul la ora 05:15. Scurta escala, decolare pe zborul TK1043 la ora 08:30, destinatia Bucuresti si sosire pe aeroportul Henri Coanda (Otopeni) la ora 08.50.
	24 Ianuarie – 09 Februarie
	Adult loc in
cam. dubla
	Adult loc in
cam. single
	Adult a 3-a pers. in cam cu pat suplimentar
	Copil 6-11 ani cu
2 adulti in cam.
	Partaj garantat

	TARIFE STANDARD
	3.599 €
	4.149 €
	3.549 €
	3.349 €
	220 €

	TARIFE DE LANSARE
*VALABILE PANA LA 31.10.2026
	3.499 €
	4.049 €
	3.449 €
	3.249€
	220 €


PARTAJ GARANTAT: turistii care rezerva tipul de camera “partaj garantat” nu vor fi nevoiti sa achite suplimentul de camera single in cazul in care agentia nu reuseste sa completeze partajul.
PARTAJ NEGARANTAT: turistii care rezerva tipul de camera “partaj negarantat” vor fi nevoiti sa achite suplimentul de camera single in cazul in care agentia nu reuseste sa completeze partajul. Turistii vor fi informati in scris cu maxim 3 zile inainte de plecare.
Eventuale neintelegeri intre solicitantii de partaj, nu sunt imputabile agentiei. Decizia de a renunta la partaj si a opta pentru camera single, se face in baza achitarii suplimentului de camera single de catre ambele persoane.
	PRETUL INCLUDE :
	NU SUNT INCLUSE IN PRET:

	· [bookmark: _Hlk185513005]Bilet avion Bucuresti - Ho Chi Minh, via Istanbul, compania Turkish Airlines
· Bilet avion Ho Chi Minh - Danang, zbor intern, companie locala
· Bilet avion Danang - Hanoi, zbor intern, companie locala
· Bilet avion Hanoi - Luang Prabang, companie locala
· Bilet avion Luang Prabang - Siem Reap, companie locala
· Bilet avion Phnom Penh - Bucuresti, via Istanbul, compania Turkish Airlines
· Taxe de aeroport, cu bagaj de mana de 8 kg + bagaj de cala de 23 kg pe zborul Turkish Airlines si 20 kg pe zborurile interne, conform politicilor companiilor aeriene
· Transport local cu autocar modern 
Nota: in Luang Prabang transportul se face cu VAN-uri de 15 locuri
· Cazare 14 nopti la hoteluri de 4* astfel:
3 nopti Ho Chi Minh - Hotel Equatorial Ho Chi Minh City 4* sau similar
2 nopti Hoi An - Hotel Anmira Resort & Spa 4* sau similar
1 noapte Hanoi - Hotel Foreign Relations 4* sau similar
1 noapte pe vas de croaziera in Golful Halong - Le Journey Elegance sau similar
3 nopti Luang Prabang - Hotel Choasis 4* sau similar
2 nopti Siem Reap - Hotel Lotus Blanc 4* sau similar
1 noapte Phnom Penh - Hotel Anik Palace 4* sau similar
· Mese incluse: 14 mic dejunuri, 5 pranzuri (inclusiv picnic) & 1 cina                                                              
· Experiente, excursii & vizite:
· Tur panoramic si pietonal cu ghid local in Ho Chi Minh
· Excursie in Delta Mekongului cu vizite la ateliere traditionale, plimbare cu sampan si pranz local
· Tur pietonal cu ghid local in Hoi An
· Plimbare cu bicicleta/masina electrica si vizita la satul Tra Que cu demonstratie culinara si masaj traditional
· Experienta cu barcile rotunde thung chai in zona Cua Dai
· Tur panoramic si pietonal cu ghid local in Hanoi & plimbare cu risca in Cartierul Vechi
· Intrarea la spectacolul de papusi pe apa
· Croaziera in Halong Bay cu pranz si cina la bord
· Tur si vizite cu ghid local in Luang Prabang
· Excursie la Pesterile Pak Ou cu barca
· Excursie la Cascada Kuang Sy si plimbare prin satele locale
· Tur si vizite cu ghid local in Siem Reap - Angkor
· Croaziera pe Lacul Tonle Sap si vizita satului lacustru Kompong Khleang
· Tur si vizite cu ghid local in Phnom Penh
-   Bilete de intrare la obiectivele mentionate in program
· Ghizi locali vorbitori de limba engleza, conform programului
· Insotitor roman de grup pe toata durata circuitului

	· Asigurare medicala + storno
· Hello Protect (recomandat)
· Taxele de oras, se achita la fiecare hotel
· Taxa de viza Cambodgia: 30 USD/pers care se va plati la fata locului
· Taxa de viza Laos: 41 USD/pers care se va plati la fata locului
· Bilete de intrare la obiectivele turistice, mese, bauturi (altele decat cele mentionate la servicii incluse)
· Bacsisuri recomandate pentru ghidul local si soferi: aprox 80 EUR/pers
 Note: bacsisurile se achita numerar direct insotitorului de grup la sosire, bacsisurile nu se refera si la excursiile optionale



Nota: Taxele de aeroport incluse in tarif sunt cele valabile la data lansarii programului, respectiv luna Iulie 2026. In situatia majorarii de catre compania aeriana a acestor taxe pana la data emiterii biletelor de avion (biletele se emit cu 7-14 zile inainte de plecare), agentia isi rezerva dreptul de a modifica pretul excursiei conform cu noile valori ale acestor taxe. 
[bookmark: _Hlk215223748]
EXCURSII OPTIONALE (se achita in agentie): 
· Excursia la Tunelurile Cu Chi cu barca rapida: 110 euro/persoana
Nota: Excursiile optionale se organizeaza pentru un numar minim de 20 de persoane. In cazul neintrunirii grupului minim, excursia optionala va fi anul sau tarifele vor fi recalculate in functie de numarul de participanti.

GRUP MINIM:
Tarifele au fost calculate pentru un grup minim de 20 platitori. Pentru circuitele premium nu se percepe supliment neintrunire grup minim. Organizatorul isi rezerva dreptul de a anula acest program daca nu se vor inscrie minim 15 participanti pana cu 30 zile inainte de data de plecare. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Transferuri GRATUITE pentru minim 2 persoane din urmatoarele orase:
	Orasul
	Locul de imbarcare
	Orasul
	Locul de imbarcare

	IASI
	Autogara Transbus Codreanu
	SIBIU
	Benzinaria Mol - Selimbar

	BACAU
	Parcarea Stadionului Municipal
	FAGARAS
	Casa de Cultura

	FOCSANI
	Lidl – Fosta Autogara
	BRASOV
	Benzinaria Mol - Calea Bucuresti

	RM. SARAT
	Restaurant Turist (Profi)
	SINAIA
	Gara

	BUZAU
	Patinoar Restaurant Diana
	CAMPINA
	Benzinaria ETU Bd. Nicolae Balcescu 39C

	GALATI
	Parcare Sala Sporturilor
	PLOIESTI
	Benzinaria Petrom Metro

	BRAILA
	Panda (Calarasi) – Bariera
	TARGOVISTE
	Hotel Valahia

	TULCEA
	Parcare Complex Pelican
	CRAIOVA
	Benzinaria Petrom Gara

	CONSTANTA
	Gara CFR
	SLATINA
	Benzinaria OMV

	MEDGIDIA
	Restaurant Balada
	RM. VÂLCEA
	Sala Sporturilor

	
	
	PITESTI
	Petrom Podul Viilor


· Transferurile se confirma automat cu titlu GRATUIT in momentul inscrierii pentru minim 2 persoane. Prin urmare acesta nu poate face subiectul unor eventuale despagubiri. Daca pasagerul renunta la transfer, nu se pot face restituri intrucat acesta este GRATUIT. De asemenea, daca pasagerul renunta la transferul de DUS, transferul de retur se anuleaza automat. Acesta va putea fi asigurat doara daca vor mai fi locuri disponibile la acel moment in mijlocul de transport.
· Solicitarile ulterioare vor fi confirmate in limita disponibilitati, contra-cost.
· Transferurile se pot efectua cu autoturism, microbuz, minibus, autocar sau prin operatori de linie;
· Locurile de imbarcare sunt informative; pot fi diferite in functie de partenerul care efectueaza transferul si se reconfirma o data cu informarea de plecare, cu 3 zile sau, prin excepție, cu maximum 24 de ore inainte de plecare. Traseele pot suferi modificari in functie de numarul participantilor si pot exista timpi de asteptare de 1 pana la 3 ore.
· Ora de imbarcare si numarul de telefon ale soferului si/sau de dispecerat se vor comunica cu 2 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor. Turistii sunt rugati sa se prezinte la locul de imbarcare cu 15-30 min. inainte de ora comunicata.
· Toate rezervarile trebuie insotite in mod obligatoriu de numarul de telefon al pasagerilor, disponibil la momentul plecarii, cu roaming activat obligatoriu. Agentiile partenere au obligatia de a transmite numarul de telefon al turistilor inscrisi, catre Hello
· Numarul de contact al turistilor este foarte important pentru ca in cazul transferurilor pot sa apara diferite modificari, intarzieri s.a., acestia trebuie sa fie contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea tranferului sau a pachetului de servicii.
· Hello Holidays nu isi asuma raspunderea in situatia putin probabila aparitiei unor evenimente neprevazute (blocarea traficului rutier, inzapezirea, drumurilor, inundatii, accidente rutiere, etc) care pot duce la intarzierea transferului si pierderea zborului.

CONDITII SPECIFICE - TRANSFERURI DE GRUP*
· Transferul se poate efectua cu autoturism, microbuz, minibus, autocar sau prin operatori de linie;
· Preluare turistilor se va efectua de la domiciliu (conform orasului selectat in rezervare), orele de imbarcare urmand a fi transmise turisilor odata cu informarea de plecare a circuitului. La returul din circuit, pot exista timpi de asteptare intre debarcare si preluarea de catre partenerul care efectueaza transferul. 
· Ora de imbarcare si numarul de telefon ale soferului si/sau de dispecerat se vor comunica cu 3 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor, inainte de intoarcerea din circuit. 
· Solicitarile de transfer se fac cu min. 14 zile inainte de data plecarii. Pentru transferurile achizitionate cu mai putin de 14 zile sau solicitate la fata locului - direct de la reprezentantii Hello Holidays (ghizi, insotitori, soferi etc.) - se achita un supliment de 5 euro/pers/sens iar confirmarea se va face in functie     de disponibilitate.
· Toate rezervarile trebuie insotite in mod obligatoriu de adresa de preluare si numarul de telefon al pasagerilor, disponibil la momentul plecarii, cu roaming activat obligatoriu. In cazul in care rezervarea este efectuata de catre o agentie partenera, aceasta are obligatia de a transmite adresa de preluare si numarul de telefon al turistilor inscrisi, catre Hello Holidays.
· Numarul de contact al turistilor este foarte important pentru ca, mai ales in cazul transferurilor - cand pot aparea diferite modificari, intarzieri s.a., acestia vor fi contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea transferului sau a pachetului de servicii.

CONDITII SPECIFICE - TRANSFERURI PREMIUM**
· Transferurile Premium se confirma la cerere, in limita disponibilitatii, cu pana la 7 zile inainte de plecare, se efectueaza cu microbuz/autoturism si se organizeaza pentru min. 2 persoane, max. 7 persoane/masina.
· Preluarea si debarcarea se fac de la si la adresa indicata de catre turisti, fara a exista timpi suplimentari de asteptare (exceptie fac cazurile de forta majora) si implica un singur mijloc de transport.
· Debarcarea la punctul de plecare a grupului din Bucuresti se face cu max. 30-45 minute inainte de ora de intalnire stabilita conform informarii primite de la agentie. 
· La retur timpul de preluare din punctul de debarcare este de max. 30-45 minute.

CONDITII GENERALE TRANSPORT RUTIER
· Turistii au obligatia de a mentine curatenia in mijlocul de transport pe tot parcursul transferului. In mijlocul de transport nu este permis fumatul, consumul de bauturi alcoolice si produse alimentare. Ne rezervam dreptul de a debarca pasagerii in stare de ebrietate si pasagerii care afecteaza ordinea si siguranta celorlalti pasageri sau a conducatorilor auto, ori incalca prezentele conditii, fara rambursarea costurilor de transport
·  Transferurile din provincie se asigura in conformitate cu reglementarile legale in vigoare cu privire la transportul de persoane si cu respectarea timpilor de condus ai soferilor. Din acest considerent, soferii vor face pauzele de odihna impuse de lege in vederea asigurarii unui transport in conditii de siguranta
· Turistii se obliga sa achite catre societatea de transport contravaloarea oricaror distrugeri aduse mijloacelor de transport.
· Transportul animalelor se supune unui regim special. Turistii apartinatori au obligatia de a solicita aprobarea agentiei. 
· Bagaje admise pentru fiecare pasager ocupant de loc: la cala 1 piesa de bagaj de max. 23 kg/pasager; in autocar se accepta max. 1 rucsac (geanta mica de mana - piesele mai mari vor fi depozitate la cala). In cazul nerespectarii regulilor, personalul de la bord are dreptul de a incasa o taxa suplimentara in valoare de 30 € per bagaj sau de a debarca pasagerii.
· Cazul fortuit si forta majora exonereaza societatea de transport de orice raspundere.

CONDITII GENERALE de CALATORIE
DOCUMENTE DE CALATORIE: (in functie de programul ales) CARTE DE IDENTITATE sau PASAPORT (nu prezinta urme de deterioare a elementelor de siguranta si sunt valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions  
- ATENTIE! Cartea de identitate simpla (CIS) este un document de identitate emis in acelasi format ca al cartii de identitate electronice, destinat identificarii si dovedirii domiciliului, neavand functia de document de calatorie in statele membre ale Uniunii Europene.
- Pentru ca unui minor sa i se permita calatoria in afara tarii, este necesar sa fie insotit de cel putin un adult care sa aiba asupra sa acordul scris al ambilor parinti ai minorului, legalizat la notariat, si cazier judiciar, pe care sa-l prezinte in punctul de frontiera. Daca adultul care insoteste minorul este unul din parinti, acesta va avea nevoie doar de acordul scris al celuilalt parinte al minorului, legalizat la notariat. Informatii suplimentare pe www.politiadefrontiera.ro 
- Persoanele care calatoresc cu copii sub 18 ani trebuie sa detina pe langa pasaportul acestora si o copie a certificatului de nastere al copiilor (este posibil ca autoritatile de la frontiera sa o solicite). Agentia nu raspunde in cazul refuzului autoritatilor de la punctele de frontiera de a primi turistul pe teritoriul propriu sau de a-i permite sa paraseasca teritoriul propriu.

CONDITII DE INSCRIERE:
 Inscrierile incep din momentul lansarii programului, cu plata unui avans min. de 30% din tarif si se incheie la epuizarea locurilor 
- diferenta de pana la 50% din valoarea totala a pachetului de servicii se achita cu 60 de zile inainte de data plecarii
- diferenta de pana la 100% din valoarea totala a pachetului de servicii se achita cu 30 de zile inainte de data plecarii
- turistul va incheia cu agentia « Contractul de prestari servicii turistice », la care prezentul program este parte
- in momentul semnarii « Contractului de prestari servicii turistice », turistul isi asuma plata diferentei stipulata in program in cazul neintrunirii grupului minim de turisti

CONDITII ANULARE:
In cazul retragerii sau renuntarii la pachetul de servicii turistice, se aplica urmatoarele praguri de penalizare:
- 30% din contravaloarea pachetului, aplicabila de la data confirmarii rezervarii.
- 50% din contravaloarea pachetului pentru anularile efectuate cu mai puțin de 60 de zile inainte de data plecarii. 
- 100% din contravaloarea pachetului pentru anularile efectuate cu mai puțin de 30 de zile înainte de data plecarii.

OBSERVATII pentru MIJLOACE DE TRANSPORT:
- Corectitudinea numelor si a datelor personale ale calatorilor, intra in responsabilitatea agentiei intermediare/ a agentului care a efectuat inscrierea
- In functie de modificarile impuse de compania aeriana, agentia poate percepe un supliment pentru biletul de avion (se confirma in momentul emiterii biletului).
-  Biletele de avion sunt nerambursabile si nu permit modificari dupa emiterea lor.
- Compania/companiile aeriene care opereaza zborurile (regulat sau charter) din pachetul de servicii pot aduce diferite modificari zborurilor contractate, in functie de conditiile obiective din perioada de operare, pana la momentul plecarii pentru zborul/zborurile de dus sau dupa momentul plecarii pentru zborul/zborurile de intors. Agentia isi rezerva dreptul de a modifica valoarea taxelor de aeroport, in cazul in care valoarea acestora este schimbata de compania aeriana
- Alocarea locurilor in avion se face de catre ghiseul de check-in din aeroport in functie de ordinea sosirii pasagerilor. Recomandam efectuarea check-in-ului on-line inainte de prezentarea in aeroport;
- Prezentarea la aeroport se va face cu doua ore inaintea zborului; agentia nu raspunde in cazul refuzului imbarcarii turistilor ca urmare a intarzierii acestora
- Dupa aterizarea pe aeroportul de destinatie, pasagerii se vor prezenta mai intai la ghiseul Control pasapoarte, dupa care isi vor recupera bagajele din locul special amenajat. Daca atunci cand ajungeti la destinatie observati ca aveti probleme in gasirea bagajului depus la biroul de check-in la imbarcare, va rugam nu parasiti aeroportul, ci depuneti o sesizare la biroul de reclamatii existent la terminal, pe baza cuponului de bagaj primit odata cu cartea de imbarcare;
- Asezarea in microbuz/ autocar, de la destinatie se face de catre conducatorul de grup pe baza listei cu ordinea inscrierii la circuit, incepand cu randul doi de scaune. Pentru siguranta pasagerilor pe perioada excursiei, primul rand de scaune este rezervat insotitorului de grup si ghidului local.
NOTA: Femeile care sunt insarcinate in peste 6 luni, au nevoie de un certificat medical cu acordul medicului de a calatori cu avionul. Compania de zbor si echipajul de bord isi rezerva insa dreptul de a decide daca permit sau nu imbarcarea persoanelor cu sarcina avansata (ultimele 2-3 luni).

OBSERVATII pentru CAZARE & PROGRAMUL EXCURSIEI
- Clasificarea pe stele a unitatilor de cazare este cea atribuita de oficialitatile din tarile vizitate, ca atare facilitatile camerelor sunt conforme cu standardele locale;
- Hotelurile nominalizate in program pot suferi modificari pana la data plecarii, in functie de conditiile specifice care pot aparea intre momentul publicarii programului si data plecarii. Daca aceste schimbari sunt impuse de furnizorul local, intotdeauna se vor oferi hoteluri similare ca locatie/confort.
- Majoritatea hotelurilor nu detin camere triple. In unele hoteluri se pot confirma la cerere camere duble cu pat suplimentar, in functie de disponibilitate. Patul suplimentar poate fi un pat pliant, un fotoliu pat, o canapea extensibila, etc.
- Distributia camerelor la hoteluri se face de catre receptiile acestora; problemele legate de amplasarea sau aspectul camerei se rezolva de catre turist direct la receptie, asistat de reprezentantul agentiei. Pentru anumite facilitati din hotel sau din camera, hotelierul poate solicita taxe suplimentare (minibar/frigider, seif, etc.); in momentul sosirii la hotel solicitati receptionerului sa va informeze cu exactitate asupra lor. Uneori hotelurile de 4 si 5 stele se solicita garantie numerar sau card, ce se restituie/deblocheaza la predarea camerei. Aceste sume se blocheaza pentru garantarea platii facilitatilor hotelului;
- Tinuta decenta este obligatorie pentru orice cina servita la unul din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Pe destinatiile externe, mesele festive oferite cu ocazia unor evenimente sau sarbatori (Paste, Craciun, Revelion) sunt diferite fata de cele traditionale romanesti, atat ca meniu, cat si ca durata si divertisment.
- In situatia in care turistul are cerinte speciale, cum ar fi: camere alaturate sau cu o anumita localizare, meniu special, acestea vor fi cu titlul de solicitare catre prestatori dar nu vor fi considerate confirmate decat in masura posibilitatilor de la fata locului.
- Insotitorul de grup poate efectua modificari programului (schimbari de ore, modificarea ordinii desfasurarii acestuia), fara a afecta insa structura serviciilor efectuandu-l astfel in totalitate. De asemenea, va oferi asistenta in situatii de urgenta, va traduce prezentarea ghizilor locali, va oferi informatii referitoare la excursiile optionale si la itinerar cu observatia ca nu are calificarea si atestarea legala de ghid de turism.
- Conform legilor internationale, doar ghizii locali au dreptul sa ofere explicatii in interiorul muzeelor, monumentelor etc.; altfel, insotitorul de grup vor oferi explicatii turistilor doar in afara obiectivelor turistice; ghizii locali pot fi angajati contra cost doar cu acordul turistilor interesati de ghidajul acestora.

IMPORTANT
- Recomandam incheierea asigurarii Travel (storno + medicala) pentru a va proteja atat inainte de plecare, in cazul anularii calatoriei, cat si dupa plecare in cazul unei situatii neprevazute!
- In derularea excursiei pot aparea situatii de forta majora precum intarzieri in traficul aerian, blocarea aeroporturilor din ratiuni de securitate, schimbari de aeroporturi din ratiuni politice, greve, conditii meteo nefavorabile etc.; in aceste cazuri agentia se obliga sa depuna eforturi pentru depasirea situatiilor ivite; totodata, agentia nu poate fi facuta raspunzatoare pentru suportarea unor cheltuieli suplimentare aferente
- Preturile agreate la incheierea contractului pot sa creasca sau sa scada in functie de anumiti factori obiectivi. Cresterile de pret sunt influentate de cresteri ale cursului de schimb, cresteri ale pretului petrolului, cresterea taxelor de survol, etc. In cazul unei cresteri de pret mai mare de 8%, clientul poate rezilia contractul fara a plati penalizari de retragere. Scaderile de pret pot fi datorate unor promotii facute de partenerii externi sau de catre agentia organizatoare.
- Agentia poate aloca un numar de locuri cu reducere in cazul anunturilor promotiilor tip early booking sau a ofertelor speciale, pentru o perioada limitata de valabilitate; daca acestea se epuizeaza inainte de expirarea perioadei anuntate, agentia va opri promotia fara un anunt prealabil
- Bacsisurile pentru prestatorii locali (tips) reprezinta o practica internationala.
- Agentia nu este raspunzatoare pentru pierderea sau furtul bagajelor, a actelor sa a obiectelor personale; in cazul in care aceste situatii nedorite apar, turistul are obligatia de a depune personal plangere la organele competente.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Nu ne asumam eventualele servicii speciale ce nu pot fi oferite de terti, in cazul in care nu au fost semnalate in rezervari si in contractul de prestari servicii.
-  Pentru orice modificare adusa unei rezervari confirmate (circuit/pachet/cazari individuale/bus only) se va aplica o TAXA DE MODIFICARE in valoare de 25 euro/persoana, la care se vor adauga eventualele costuri percepute de catre terti. Aceasta taxa se aplica doar daca serviciile achizitionate permit modificarea solicitata. Taxa de modificare nu schimba conditiile si termenii de anulare ai unei rezervari, acestia se aplica conform contractului incheiat si scadentelor din factura. 

